Perry Como
Store norske leksikon,Kunst og estetikk,Musikk,Populærmusikk,Croonere og slagersangere
Perry Como var en amerikansk popsanger og crooner med flere store slagersuksesser i 1940- og 1950-årene.
Han sang i 1930-årene med et storband, platedebuterte i 1936 og fikk sin første hit i 1943. Como hadde elleve listetoppere i USA, hvorav Hot Diggity (1956), Round And Round (1957) og Catch A Falling Star (1958) var de tre siste. I Storbritannia gikk han til topps med Don't Let The Stars Get In Your Eyes (1953) og Magic Moments (1958). Hans eneste norske hit var Caterina (1962).Perry Como medvirket i musikalfilmer, blant annet Words and Music (1948). I 1959–1967 hadde han sitt eget tv-show. Les mer i Store norske leksikon popmusikk